CELEX: 31986D0058
Language: el
Date: 1986-02-12 00:00:00
Title: 86/58/ΕΟΚ: Απόφαση της Επιτροπής της 12ης Φεβρουαρίου 1986 που τροποποιεί την απόφαση 73/425/ΕΟΚ σχετικά με τη Συμβουλευτική Επιτροπή του Ακατέργαστου Καπνού

Avis juridique important

|

31986D0058

86/58/ΕΟΚ: Απόφαση της Επιτροπής της 12ης Φεβρουαρίου 1986 που τροποποιεί την απόφαση 73/425/ΕΟΚ σχετικά με τη Συμβουλευτική Επιτροπή του Ακατέργαστου Καπνού  

Επίσημη Εφημερίδα αριθ. L 068 της 11/03/1986 σ. 0021 - 0021

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 12ης Φεβρουαρίου 1986  που τροποποιεί την απόφαση 73/425/ΕΟΚ σχετικά με τη Συμβουλευτική Επιτροπή του Ακατέργαστου Καπνού  (86/58/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας,  Εκτιμώντας ότι θα πρέπει, λόγω της διευρύνσεως, προκειμένου να έχουμε μια ισορροπημένη περιφερειακή εκπροσώπηση στην ισομερή ομάδα που δημιουργήθηκε στα πλαίσια της Συμβουλευτικής Επιτροπής του Ακατέργαστου Καπνού που προβλέπεται από την απόφαση 73/425/ΕΟΚ της Επιτροπής (1), όπως τροποποιήθηκε τελευταία από την απόφαση 83/77/ΕΟΚ (2), να αυξηθεί ο αριθμός των μελών της ομάδας αυτής, και ο αριθμός των εδρών που κατανεμήθηκαν στις δημόσιες επιχειρήσεις,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Το άρθρο 3 της απόφασης 73/425/ΕΟΚ της Επιτροπής σχετικά με τη Συμβουλευτική Επιτροπή του Ακατέργαστου Καπνού αντικαθίσταται από το ακόλουθο κείμενο:  «Άρθρο 3  1. Η επιτροπή περιλαμβάνει σαράντα μέλη.  2. Οι έδρες κατανέμονται ως εξής:  - είκοσι στους παραγωγούς και στους συνεταιρισμούς των παραγωγών ακατέργαστου καπνού, εκ των οποίων τουλάχιστον μία στους συνεταιρισμούς των παραγωγών του ακατέργαστου καπνού,  - τέσσερις στο εμπόριο του καπνού,  - επτά στις βιομηχανίες καπνού, με την προϋπόθεση ότι τέσσερις έδρες κατανέμονται στις δημόσιες επιχειρήσεις,  - έξι στους γεωργικούς εργάτες και στις βιομηχανίες καπνού,  - τρεις στους καταναλωτές.»  Άρθρο 2  Το άρθρο 5 παράγραφος 1 της απόφασης 73/425/ΕΟΚ της Επιτροπής σχετικά με τη Συμβουλευτική Επιτροπή του Ακατέργαστου Καπνού αντικαθίσταται από το ακόλουθο κείμενο:  «Άρθρο 5  1. Δημιουργείται στα πλαίσια της επιτροπής μια ισομερής ομάδα που αποτελείται από οκτώ αντιπροσώπους των παραγωγών και οκτώ αντιπροσώπους του εμπορίου και της βιομηχανίας που ορίζονται από την Επιτροπή, μετά από πρόταση των ενδιαφερομένων επαγγελματικών οργανώσεων, με τους ίδιους όρους με εκείνους που προβλέπονται στο άρθρο 4.  Τα μέλη της ισομερούς ομάδας μπορούν να μην είναι μέλη της επιτροπής.  Οι αντιπρόσωποι του εμπορίου και της βιομηχανίας περιλαμβάνουν:  - δύο αντιπροσώπους του εμπορίου του ακατέργαστου καπνού,  - έξι αντιπροσώπους των βιομηχανιών του καπνού, εκ των οποίων τρεις των δημοσίων επιχειρήσεων.»  Άρθρο 3  Η παρούσα απόφαση αρχίζει να ισχύει στις 12 Φεβρουαρίου 1986.  Βρυξέλλες, 12 Φεβρουαρίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 355 της 24. 12. 1973, σ. 50.  (2) ΕΕ αριθ. L 51 της 24. 2. 1983, σ. 34.